**ТЕСТ ПО**

**„МЕДИЦИНСКА ЕТИКА И ДЕОНТОЛОГИЯ“**

**ЗА СТУДЕНТИ ОТ МУ – ПЛЕВЕН**

**МЕДИЦИНСКИ КОЛЕЖ**

**СПЕЦИАЛНОСТ „РЕНТГЕНОВ ЛАБОРАНТ”**

ТЕМА 7: ТЕРМИНАЛНО БОЛНИ И ЕВТАНАЗИЯ

1. Въпреки, че медицинската етика отхвърля активната евтаназия, тя не се разглежда от закона у нас като престъпление.

А. Вярно

Б. Не вярно \*

2. Определете вида медицинска намеса в края на живота в следния случай: "Млада пациентка болна от левкемия отказва специфично лечение и приема единствено обезболяващи и сънотворни медикаменти. Лекуващият лекар подозира, че тя не взема медикаментите, а ги събира с цел в определен момент да сложи край на живота си. Въпреки тези си подозрения, когато пациентката го запитва за дозата, която би била достатъчна за предизвикване на смърт, той й я казва."

А. Активна доброволна евтаназия

Б. Асистирано самоубийство \*

В. Пасивна доброволна евтаназия

Г. Пасивна недоброволна евтаназия

3. Медицинска сестра, работеща в онкологично отделение, се грижи за 28-годишен пациент с метастатичен рак на костите със силни болки. Този пациент е един от нейните любими, когото тя познава от предишни хоспитализации за провеждане на химиотерапия и много му съчувства. В тийнейджърска възраст пациентът е бил хероинов наркоман, поради което показва изключително висок толеранс към морфина, използван за справяне с болката в случая. Сестрата разбира опасността от спиране на дишането под влияние на високите дози морфин, но в същото време иска да облекчи силните му болки. **Ако настъпи смърт при прилагането на поредната доза морфин, как бихте класифицирали случая?**

А. Асистирано самоубийство

Б. Действие с двоен ефект \*

В. Активна доброволна евтаназия

Г. Пасивна недоброволна евтаназия

4. През 1969г. американската психоложка Елизабет Къблър–Рос издава труд „За смъртта и умирането“, в който описва фазите на психологична реакция, през които преминават терминално болните след като им бъде съобщена диагнозата и прогнозата. Какво е правилното подреждане на тези фази?

А. отричане, депресия, гняв, сделка, приемане

Б. отричане, гняв, приемане, сделка, депресия

В. отричане, гняв, сделка, депресия, приемане \*

5. Медицинска сестра работеща в неонатология присъства на раждането на дете с тежки, но съвместими с живота малформации, което се нуждае от дихателна реанимация. Детето е приведено в отделението за интензивни грижи, но след кратка консултация акушер-гинекологът и неонатологът решават, че е безсмислено да започват реанимация. Основните им съображения са увредеността на детето и твърде младата възраст на бащата и майката, които не биха се справили с грижите за едно толкова увредено дете, а имат възможност за друго здраво дете. Определете характера на лекарските действия:

А. Активна доброволна евтаназия

Б. Активна недоброволна евтаназия

В. Пасивна доброволна евтаназия

Г. Пасивна недоброволна евтаназия\*

6. Коя от изброените характеристики на добрата смърт е абстрактна:

А. Позитивен ефект върху семейството\*

Б. Смърт в собствения дом

В. Смърт без болка

7. Коя от изброените характеристики на добрата смърт не е абстрактна:

А. Навременна смърт\*

Б. Внезапна смърт

В. Естествена смърт

8. „Действие с двоен ефект“ е етичен проблем в грижите за терминално болните, свързан с тълкуването на принципа:

А. Уважение на автономността

Б. Благодеяние\*

В. Справедливост

9. Възможността терминално болния да изготви документ „предварителна воля“ произлиза от принципа:

А. Уважение на автономността\*

Б. Благодеяние

В. Справедливост

10. Определете вида медицинска намеса в края на живота в следния случай: " Медицинска сестра се грижи за 48-годишен пациент с рак на пикочния мехур, чернодробна цироза, сърдечна недостатъчност и пневмония, чийто живот се поддържа чрез респиратор. По време на едно дежурство сестрата спира респиратора на пациента, в резултат на което той умира. По-късно тя споделя със своя колежка, че пациентът и без това е щял да почине след броени часове, а и това неговото не било вече живот, тъй като на практика медицинските работници били безпомощни в случая."

А. Активна доброволна евтаназия

Б. Пасивна недоброволна евтаназия

В. Пасивна доброволна евтаназия

Г. Активна недоброволна евтаназия\*